Triangle of Sadness

Triangle of Sadness  er en satirisk komediefilm fra 2022 skrevet og regissert av svenske Ruben Östlund. Filmen består av tre deler som foregår henholdsvis i moteverdenen, på en luksusyacht og på en øde øy. Charlbi Dean spiller en av hovedrollene, og filmen var den siste hun medvirket i før hun døde.

Filmen hadde premiere under filmfestivalen i Cannes i mai 2022 hvor den vant Gullpalmen. Den vant seks priser utdelingen av den svenske Guldbagge-prisen 2023, ble nominert til tre priser under den 95. Oscar-utdelingen og til Amandaprisen 2023 i klassen beste utenlandske kinofilm.

Handling 
Carl, en modell, har et forhold til Yaya, en annen modell og Influenser. Hun forventer at han skal betale for måltider, og andre utgifter, selv om hun tjener mer enn ham. De krangler ofte på grunn av penger og kjønnsroller. Yaya innrømmer at hun er i et forhold med Carl, bare fordi dette ser bedre ut på sosiale medier. Men hun er egentlig ikke forelsket i ham. Carl og Yaya blir invitert på et luksus-cruise om bord på en super-yacht i bytte mot å promotere dette på sosiale medier. Blant de velstående gjestene er den russiske oligarken Dimitry og hans kone Vera. Det eldre ekteparet Clementine og Winston, som har tjent sin formue på å produsere granater og andre våpen. Therese, en rullestol-bruker som bare er i stand til å snakke en enkelt setning på tysk etter et hjerneslag. Jarmo, en ensom teknologi-millionær som flørter med Yaya. Gjestene koser seg på yachten, og de får alle deres behov og innfall tatt hånd om av mannskapet og deres leder Paula. Hun krever at mannskapet skal adlyde alle gjestenes absurde forespørsler.

I mellomtiden tilbringer båtens kaptein, Thomas Smith, det meste av tiden påvirket av alkohol i lugaren sin. Under en storm får flere gjester veldig sjøsyke, kaster opp eller får diaré - muligens på grunn av maten - og det bryter løs panikk. Flere gjester blir skadet når stormen forårsaker skader på skipet, kloakkanlegget flommer over, og elektrisiteten forsvinner. Neste morgen blir de angret av sjørøvere, som dreper Clementine og Winston med en granat og senker yachten. En liten gruppe overlevende bestående av Carl, Yaya, Dimitry, Therese, Paula, Jarmo, skipsmekaniker Nelson (som Dimitry anklager for å være en sjørøver) og rengjøringskvinnen Abigail klarer å komme seg til en øy.

Til å begynne med fortsetter Paula å beordre Abigail til å betjene de gjenværende cruise-gjestene. Men det blir snart klart at Abigail er den flinkeste av dem til å overleve. Hun kan blant annet få tak i fisk og lage bål. Hun tar derfor over kommandoen ved å holde tilbake mat. Hun får sin egen private seng på en livbåt, og hun tvinger Carl inn i et seksuelt forhold ved å gi ham mat i bytte mot seksuelle tjenester. Jarmo dreper et esel for å skaffe mat, ved å drepe eselet med en stein. Men de oppdager etter hvert at de faktisk har blitt strandet i nærheten av et luksuriøst feriested.

Skuespillere 
 Harris Dickinson: Carl
 Charlbi Dean: Yaya
 Dolly de Leon: Abigail
 Zlatko Burić: Dimitry
 Iris Berben: Therese
 Vicki Berlin: Paula
 Henrik Dorsin: Jarmo
 Jean-Christophe Folly: Nelson
 Amanda Walker: Clementine
 Oliver Ford Davie: Winston
 Sunnyi Melles: Vera
 Woody Harrelson: Tomas Smith, kapteinen

Referanser

Eksterne lenker 
 

Svenske filmkomedier
Satiriske filmer
Filmer fra 2022
Robertprisen for årets engelskspråklige film